ועדת העבודה, הרווחה והבריאות, כנסת 20, פרוטוקול מספר 161, 2016-02-08 10:00

אלי אלאלוף: היום אנחנו 8.2.2016, כ"ט בשבט תשע"ו.

אלי אלאלוף: השעה 10:05.

אלי אלאלוף: חמש דקות על חשבון חבר הכנסת ישראל אייכלר, הוא המאחר.

אלי אלאלוף: <קריאה:> אני מעיד שהוא היה גם מקודם.

ישראל אייכלר: רציתי להיות בדיון הקודם, אבל היושב ראש כל כך יעיל שעד שהגעתי הכול כבר היה מאושר.

אלי אלאלוף: קודם כל, אנחנו שמחים לארח אצלנו כאן את מנכ"ל המשרד אליעזר יבלון.

אלי אלאלוף: אני חייב להגיד שהדיון השבוע הוא על פי בקשתו כדי שהוא בעצמו יהיה נוכח, עד כדי כך הוא לוקח ברצינות את הדיון שאנחנו מקיימים.

אלי אלאלוף: חבר הכנסת גואטה, זו הפעם השנייה ואנחנו שמחים שאתה איתנו לאור הרקע שלך.

אלי אלאלוף: אני חייב להגיד שאנחנו התחייבו לדיון הזה, לקיים דיון תוך חודש ולא הצלחנו, זה כמעט חודשיים.

אלי אלאלוף: זה בא בעקבות הדיונים האינטנסיביים שהיו, לפחות לפי הדיווח שאנחנו קיבלנו.

אלי אלאלוף: אנחנו עשינו בשם הוועדה מעקב כל הזמן, כדי לנסות לעמוד בלוח הזמנים שקבענו לעצמנו.

אלי אלאלוף: לאור הסבב - - -של כל המערכת עובדים ומטופלים ולמרות שאני יודע שהעובדים עשו הכול כדי שהמטופלים לא יסבלו, אבל איך שהוא מהשירות מי שסובל זה המטופלים.

אלי אלאלוף: אני חייב לציין פה את המעורבות החיובית של שתי העמותות מעורבות בתוך הסיפור הזה, גם "ענב" וגם "אותות" על המאמצים שעשו.

אלי אלאלוף: אני יודע שגם "כוח לעובדים".

אלי אלאלוף: <קריאה:> אולי אפשר טיפה יותר רקע על הסכסוך הזה, בכל זאת אנחנו חדשים פה.

אלי אלאלוף: אנחנו נדרשנו לדיון אחרי שהעובדים של שתי העמותות המטפלות במסגרת תפקיד חסות הנוער בהיבטים החשובים של המשרד, חסות הנוער נותנת היום שירות לכ-2,000 צעירים.

אלי אלאלוף: השירות הזה הוא מה שנקרא לילדי קצה.

אלי אלאלוף: הם באמת זקוקים לתנאי פנימייה ולשירות אינטנסיבי של 24 שעות ביממה.

אלי אלאלוף: העובדים עושים את העבודה הזאת, שהיא עבודה קשה, בנאמנות ובמסירות בלתי רגילה.

אלי אלאלוף: הם מתלוננים על שכר נמוך שאין כמעט חולק, הייתי אומר, איתם על המצב הזה - - -

ישראל אייכלר: הם עובדי משרד הרווחה?

אלי אלאלוף: הם עובדי עמותות שנותנות שירות למשרד הרווחה.

אלי אלאלוף: אם אני טועה יש כאן אנשים שיכולים לתקן אותי, אני אשמח שיהיה מדויק.

אלי אלאלוף: השכר בכלל בשירותים של הרווחה, אני חייב להגיד שאני בטוח שגם השר, גם המנכ"ל וגם החשב עושים את כל המאמצים לעלות אותו.

אלי אלאלוף: כל החלטה בנושא של העלאת שכר בשירותים השונים הוא משתקף בתוספת רוחבית לא קטנה.

אלי אלאלוף: אנחנו יודעים שהמאבק היום על שיפור תנאי העבודה במשרד וגם לפתח שירותים, באמת יש מחסור גם בשירותים.

אלי אלאלוף: הנושא של חסות הנוער, זה נושא מאוד מורכב, הוא חייב תיקון תקציבי רציני.

אלי אלאלוף: באופן אישי משיחות שקיימתי עם שר האוצר אני יודע שהוא גם מעוניין בשיפור.

אלי אלאלוף: היועצת האישית שלו הייתה מוכנה לבוא לדיון כדי להביע את תמיכתו, הרגשית לפחות, גם אם תקציבית היא מוגבלת כרגע.

אלי אלאלוף: הנושא הזה היה בוועדה כדיון דחוף, חבר הכנסת אילן גילאון ביקש לדון בזה לאור המצב הקשה של המסגרת בכלל.

אלי אלאלוף: אם המנכ"ל רוצה להוסיף בבקשה.

<אליעזר יבלון: אני חושב שאדוני היה מדויק מאוד.

<אליעזר יבלון: אין לי מה להוסיף.

<אליעזר יבלון: תודה.

אלי אלאלוף: אנחנו נמצאים היום, נאמר לי שיש היום איזו הצעת פתרון ואני מציע שנעבור להצעת הפתרון.

אלי אלאלוף: אם הנוכחים רוצים להוסיף לי אין שום בעיה.

אלי אלאלוף: <קריאה:> אם יש פתרון לא רוצים לדבר.

אילן גילאון: היה לרגע לא ברור אם הכסף עבר לעמותות או איפה שהוא נתקע בדרך בכביש 1.

יגאל גואטה: אני רוצה לשאול שאלה מקדימה ברשות היושב ראש.

יגאל גואטה: העמותות האלה הן בעצם מתמחות בנושאים האלה או שזה עוד פעם סוג של איזו חברת כוח אדם?

אלי אלאלוף: לא.

אלי אלאלוף: לא.

יגאל גואטה: מה זה העמותות האלה?

אלי אלאלוף: מישהו מהעמותות מוכן לדבר על זה, יותר טוב שאתם תדברו מאשר אדבר בשמכם.

<שי שער: שי שעיר מהנהלת עמותת ענב.

<שי שער: העמותות לחלוטין הן אינן חברות כוח אדם, עמותות מקצועיות, עמותות שמנוהלות על ידי אנשים שהגיעו מהשטח.

<שי שער: אני יכול להעיד עלי באופן אישי, אני מנהל עמותת ענב, אני התחלתי כמדריך חינוכי, הייתי רכז קבוצה, אני - - מסגרת.

<שי שער: זאת אומרת, אנחנו מכירים וכל המנהלים חיים בעמותה - - -

אלי אלאלוף: איזו מסגרת?

<שי שער: הוסטל בית השחף בהוד השרון.

<שי שער: עבדתי גם במעון בית הנער.

<שי שער: כל המנהלים שלצדי בעמותה, גם מנהלי המסגרות, גם מנהלי התחומים הם אנשים, מה שנקרא שצמחו מלמטה, אז בוודאי שמדובר בעמותה שהיא עמותה מקצועית.

<שי שער: חברת כוח האדם זה לא העניין כאן.

<שי שער: אנחנו בדיון שהוא דיון מעקב.

<שי שער: אני אגיד על כברת הדרך שעשינו מאז הדיון הקודם שעשינו ב-1 בדצמבר.

<שי שער: קיימנו 5-6 פגישות ביחד עם נציגות העובדים.

<שי שער: הצעתנו במסגרת המשא ומתן שופרה באופן ניכר.

<שי שער: אני לא אמנה את כל ההצעות, אני אתן רק דוגמה אחת.

<שי שער: אם אנחנו מדברים על מדריכים חינוכיים,

<שי שער: ההצעה שופרה באופן ניכר של 30%-40%.

<שי שער: למעשה אין מחלוקת - - -

אלי אלאלוף: 30%-40% תוספת לשכר.

<שי שער: 30%-40% על ההצעה הקודמת שהייתה עד ל-1 בדצמבר.

<שי שער: אני אנסה לתת את תמונת המצב מאז הדיון הקודם - - -

אלי אלאלוף: עלות השכר - - -

<שי שער: עלות השכר הכוללת שלנו היום, עלות ממוצעת לתקופת ההסכם עומדת על למעלה מ-13% תוספת שכר - - -

אלי אלאלוף: דהיינו?

<שי שער: דהיינו למה?

אלי אלאלוף: בכסף כמה.

<שי שער: בכסף, זה סדר גודל לכל תקופה ההסכם כ-4 מיליון שקל בשנה בממוצע.

אלי אלאלוף: כמה תוספת, אתה אמרת למדריך - - -

<שי שער: עכשיו אני אדבר על המדריכים.

<שי שער: אין בינינו מחלוקת על שכר מדריכים חינוכיים בעלי וותק של עד 5 שנים.

<שי שער: זאת אומרת, אני חושב שגם ההצעה של נציגות העובדים לשכר של מדריך חינוכי עד 5 שנים תואמת את ההצעה שלנו לדרישות נציגות העובדים.

אלי אלאלוף: אתה יכול להגיד לנו מה - - -

<שי שער: כן, אני יכול להגיד.

<שי שער: מדריך שנמצא בחצי השנה ראשונה, אנחנו מדברים על שכר ללא תוספות משמרות כשעבודתו העיקרית של מדריך חינוכי, או לפחות 60% מעבודתו של מדריך חינוכי היא עבודה במשמרות – השכר הבסיס ללא תוספות של משמרות בשנה הראשונה 29 שקל, תום שנה ראשונה 30 שקל, 31 שקל בשנה השנייה, 32 בשנה השלישית, 33 שקל בשנה הרביעית.

<שי שער: כשעלות השכר - - -

אילן גילאון: אתם הגעתם להבנות.

אילן גילאון: תראו, אתה נכנס לתוך דקויות של ההסכמים שהוועדה לא צריכה לעסוק בהם.

אילן גילאון: השאלה שלנו, א', כמה הבטיח משרד הרווחה שיגיע כסף לעמותות.

אילן גילאון: העמותות, האם הסתדרתם עם וועד העובדים שלכם.

אילן גילאון: זה כל מה שאותנו מעניין.

<שי שער: עם וועד העובדים, אמרנו - - -

אילן גילאון: בינתיים המשבר קיים.

אלי אלאלוף: אילן, היה מאוד חשוב מה השיפור, כי באחוזים זה לא היה מספיק ברור.

אלי אלאלוף: תסיים את הנתונים.

<שי שער: מול נציגות העובדים אנחנו לא הגענו להבנות כי אחרת לא היינו מתכנסים פה.

<שי שער: יש - - -

אלי אלאלוף: מה ההצעה הסופית שקיבלת, מה ההצעה הסופית שנתתם?

<שי שער: ההצעה הסופית שנתנו לכלל העובדים, באחוזים או - - -

אלי אלאלוף: מה שאתה רוצה.

אלי אלאלוף: תתחיל גם בכסף וגם - - -

אילן גילאון: אנחנו לא מועצת פועלים, שיהיה ברור.

<שי שער: אני רק אמרתי שההצעה הכוללת שנתנו, כסף, לתקופת ההסכם מגיעה לכ-4 מיליון שקלים בשנה לכל שנה בתקופת ההסכם.

אילן גילאון: כמה העמותה שלך?

אילן גילאון: אולי נשאל מה קורה פה, על מה אתם לא מסתדרים.

<שי שער: אני אתן רק דוגמה אחת לחוסר הסכמה.

<שי שער: נגעתי במדריכים החינוכיים, אני חושב שיש מחלוקת לגבי עובדים סוציאליים.

<שי שער: אנחנו מחויבים לא רק בהסכם הזה לשכר עובדים סוציאליים כפי שנקבע בהסכם של איגוד העובדים הסוציאליים.

<שי שער: השכר שניתן אצלנו לעובדים סוציאליים הוא אפילו גבוה ממה שיש בהסכם איגוד העובדים הסוציאליים ועדיין יש בינינו מחלוקות.

אלי אלאלוף: נגיע למחלוקות.

אלי אלאלוף: תגיד לנו מהן ההצעות.

אלי אלאלוף: סיימת את ההצעות?

<שי שער: כן.

אלי אלאלוף: לכל העובדים בכל מקצוע יש תוספת של עד כ-18%?

<שי שער: אמרתי שבממוצע יש אפילו יותר מ-18% לסקטורים מסוימים.

<שי שער: בממוצע למעלה מ-13% לתקופת ההסכם.

אלי אלאלוף: תקופת ההסכם לכמה זמן היא, בבקשה.

<שי שער: גם זה עניין שבמחלוקת.

<שי שער: אנחנו רוצים הסכם ל-5 שנים.

<שי שער: אנחנו עדיין לא שמענו מהצד השני לכמה זמן.

אלי אלאלוף: הצטרף אלינו חבר הכנסת עבדאללה אבו מערוף.

יגאל גואטה: שאלה קטנה אדוני היושב ראש.

יגאל גואטה: לגבי מדריכים חינוכיים ציינת שעד 5 שנים, בחצי השנה הראשונה 29 שקל, זה אחרי התוספת?

<שי שער: כן, זה אחרי התוספת.

יגאל גואטה: כמה התוספת?

<שי שער: תוספת למדריך בחצי השנה הראשונה, מדריך חדש שנכנס זו תוספת של 3.5%.

יגאל גואטה: כי אמרת שזה מתחיל מ-18%, 13%.

<שי שער: זה עלה.

<שי שער: מדריך בשנה הראשונה 18%.

אילן גילאון: לנציגות העובדים יש דרישות חריגות מולכם?

<שי שער: אני רק רוצה לציין נקודה - - -

אלי אלאלוף: זה לפי המקצוע?

<שי שער: כשאני מדבר על מקצועות - - -

אלי אלאלוף: לפי מקצועות שונים.

אלי אלאלוף: יש עובדים סוציאליים, לפי הוותק.

<שי שער: אני רוצה רק להגיד, אמרתי שיש תוספות שהן תוספות נבחרות.

<שי שער: צריך להדגיש שתוספת המשמרת היא תוספת פנסיונית, היא לקרן השתלמות, היא לשכר שעה לכל דבר ועניין.

<שי שער: בממוצע שאנחנו מדברים שהשכר של מדריך חינוכי עומד בהצעה שלנו על 37.8 שקל, שכר ממוצע למדריך חינוכי לערך שעה.

אלי אלאלוף: סליחה, אתה מדבר רק בשם "ענב"?

אלי אלאלוף: יש פה נציג "אותות".

אלי אלאלוף: בבקשה שם ותפקיד.

<תמר אלון: תמר אלון, מנהלת עמותת אותות.

<תמר אלון: זה דומה.

<תמר אלון: אומנם אלו שתי עמותות נפרדות, אבל זה מתנהל במקביל.

<תמר אלון: פחות או יותר מה ששי כאן פירט זה פחות או יותר מה שאצלנו.

<תמר אלון: אנחנו נתנו גם תוספות של משהו שקרוב ל-20%.

<תמר אלון: זאת אומרת, כל סקטור קיבל משהו אחר, תוספות אחרות וגם בהתאמה להסכם הקיבוצי הקודם.

<תמר אלון: אז היו סקטורים שקיבלו פחות באחוזים מהסקטורים האחרים, אז עשינו איזו השוואה.

<תמר אלון: למשל, הרכזים ,מבחינתו הם מספר שתיים בהוסטלים, קיבלו תוספת של 22%, אימהות הבית קיבלו תוספות של 20%.

<תמר אלון: אלו שני סקטורים שהיו דווקא נחותים בהסכם הקודם.

<תמר אלון: יש לנו גם את המנהלים שבמקביל אנחנו מנהלים איתם משא ומתן.

<תמר אלון: הגענו אתם גם קרוב ל15%.

<תמר אלון: המדריכים, גם כאן עשינו, דיברו שבחצי שהשנה הראשונה אנחנו נותנים 29 שקלים כי בעצם מדובר על אנשים שבאים ללא הכשרה.

<תמר אלון: בחצי שהשנה הראשונה אנחנו משקיעים בהם מאוד.

<תמר אלון: אחרי חצי שנה אנחנו מוספים מ-29 ל-31.

<תמר אלון: צריך לקחת בחשבון שמי שהוא אקדמאי אנחנו נותנים עוד 5% - זה לגבי השנה הראשונה.

<תמר אלון: בשנה השנייה אנחנו כבר נותנים 32.5 - - -

אלי אלאלוף: כמה תוספת תקציבית קיבלתם בסך הכול עבור כל ההמלצות האלה?

<תמר אלון: סליחה?

אלי אלאלוף: התוספת התקציבית הנדרשת כדי למלא את כל ההתחייבויות.

<תמר אלון: בכסף, כשאנחנו מדברים כולל משמרות לילה מפוצלות, כי אנחנו נדרשים על פי ההסכם שלנו עם משרד הרווחה לפצל את הלילה למדריך ערב, מה שהיה מדריך ישן, משהו בסך של כ-20% לכל הסקטורים – 2.4 מיליון.

אילן גילאון: אנחנו פה רוצים לשאול שאלה יותר גלובלית, חבר הכנסת גואטה ואני.

אילן גילאון: מה הנתח שהולך לעניין המשכורות בעמותה ומה התקרות האחרות - -

יגאל גואטה: של מדריכים.

אילן גילאון: של מדריכים, עובדים סוציאליים - - -

יגאל גואטה: לא מנכ"ל, סמנכ"ל או מנהלים.

אילן גילאון: בואו נשאל ככה.

אילן גילאון: השיטה להרבות בפרטים היא טובה, אבל אנחנו לא מגיעים לסופו של דבר.

אילן גילאון: אני לא מבין למה אתם לא מגיעים להבנה.

אילן גילאון: אני מבין שהכסף כאן ממשרד הרווחה עבר אליכם, אין לכם טענה יותר - - -

<שי שער: הוא לא עבר.

<אליעזר יבלון: אבל לא זאת הבעיה.

<אליעזר יבלון: אין בעיה של יעבור או לא יעבור, ברגע שיסוכם הוא עובר.

יגאל גואטה: הוא בוודאי יעבור.

יגאל גואטה: אדוני היושב ראש, כשאני שאלתי קודם - - -

אילן גילאון: מה לעשות, זאת וועדה שהיא תמיד דנה ברצפה ובתקרה יחד ואז היא מבינה פחות או יותר מה אקוויוולנטי.

<תמר אלון: בעיקרון, התקורה שהעמותה בעצם עובדת עליה זה משהו בסביבות 4%-5%.

<תמר אלון: זו התקורה.

אילן גילאון: בשני הגופים?

<שי שער: דיברנו על זה בפעם הקודמת.

<שי שער: אצלנו הוצאות הנהלה וכלליות הן 2.8%.

<שי שער: בגדול, התקציב של העמותה באופן כללי מבחינת חלוקת שכר לעובדים הוא בסדר גודל של 70%.

<שי שער: 70% הולך לשכר.

<שי שער: אני חייב להגיד שתמיד כשאנחנו מדברים על הגעה של תקציבים, תמיד צריך למצוא איפשהו את האיזון בין פעילות חינוך.

<שי שער: בסך הכול מה שאנחנו מנסים לעשות שם זה לשרת את האוכלוסייה שמגיעה אלינו ולנסות למצוא את האיזון.

<שי שער: בגדול, 70% מתקציב העמותה הולך לשכר של עובדים.

אלי אלאלוף: הייתי שמח שהעובדים יתחילו להתבטא.

<אלברט סופר: תודה רבה.

<אלברט סופר: אני אלברט סופר התחלתי לעבוד בחסות הנוער.

<אלברט סופר: אני מדריך 11 שנה.

<אלברט סופר: אני אתחיל בזה ואומר שהשכר שלי היום אחרי 11 שנה עומד על 29.7 שקל.

אלי אלאלוף: היום.

אלי אלאלוף: כמה יהיה מחר אם תחתמו על ההסכם?

<אלברט סופר: מחר, שי מיד יגיד לך.

<אלברט סופר: אני רוצה לומר שבמאבק הזה מדברים כל הזמן על מדריכים.

<אלברט סופר: זה מאבק שמאגד מכלול של סקטורים של רכזים, של מדריכות בית, של עובדות סוציאליות, של שומרי לילה, אנשים שמשתכרים.

<אלברט סופר: השכר הממוצע שלהם, אני שומע כל הזמן פה מספרים באחוזים, זה פשוט מבעיר את חמתי ואני מצטער להגיד את זה.

<אלברט סופר: כשמדברים על אחוזים משכר שמתחיל ב-28,30 שקלים ברור שזה עליות מאוד מאוד גדולות, אבל בפועל בסוף האנשים משתכרים 6,000 שקל ו-7,000 שקל לעבודה מאוד מאוד קשה, מאוד מאוד תובענית - - -

אילן גילאון: זה בדיוק ההפך, כשהם מדברים על שכר מאוד נמוך האחוזים מעלים את זה בצורה מאוד מאוד קטנה.

<אלברט סופר: האחוזים גדולים, אבל העלייה בפועל בשקלים היא מאוד מאוד קטנה.

<אלברט סופר: יש פה איזה מצב שצריך, למי שלא כל כך בקיא בעניין, להבין שהחסות במצב קשה.

<אלברט סופר: לא מעט הוסטלים ולא מעט מעונות יש בהם מחסור חמור, לא רק גדול אלא חמור, בעובדים.

<אלברט סופר: יושב פה לידי מדריך מאוד מצטיין שלדעתי עובר כמה שנים טלטלות, קבוצות סגורות, קבוצות שלא מאוישות במספיק כוח אדם ולא יכולות לקלוט בני נוער.

<אלברט סופר: זה אומר שיש 370-400 בני נוער ללא מסגרת שאלוהים יודע מה קורה איתם בכל רגע נתון.

<אלברט סופר: זה אומר שכוח האדם לא מספיק מקצועי מכיוון שהוא מתחלף באופן תדיר כל חצי שנה, כל שנה, כל שנה וחצי.

<אלברט סופר: זה אומר שמדריכים - - -

אלי אלאלוף: אני מתנצל, יש לנו בעיית זמן.

אלי אלאלוף: אנחנו לא באנו לדון היום על מצב חסות הנוער.

אלי אלאלוף: אם אתה רוצה שנדון היא תציע, נשקול, נתייעץ, נבדוק.

אלי אלאלוף: אני מבקש, אנחנו בהמשך דיון על סכסוך עבודה.

אלי אלאלוף: כלומר, אנחנו מדברים על תנאי העסקה.

אלי אלאלוף: אני רוצה לדעת, אתה עם 11 שנות עבודה, 29 שקל, זה לא זז מאז שנכנסת לעבודה?

<אלברט סופר: לפי הצעת העמותה לכמה זה זז?

אלי אלאלוף: לא.

אלי אלאלוף: כמה בכלל, עד היום לא זז - - -

<אלברט סופר: 28 שקלים מלפני 11 שנה הוא עלה ל-29 שקל.

<שי שער: זה לא מדויק אדוני.

<שי שער: ב-28 שקלים לא התחלת לפני 11 שנים.

<שי שער: לפני 4 שנים שנתתם הסכם - - -

<אלברט סופר: 28 שקלים היה - - - עזוב.

<אלברט סופר: כמה היום, אתה יכול להגיד מה השכר ולמה עודכן?

<שי שער: עם מה שבעצם באנו בהצעה למדריכים החינוכיים, נתנו שלוש הצעות ושהמדריכים יחליטו על מה.

<שי שער: בהצעה הגבוהה ביותר אנחנו מדברים עם 11 שנה, זה אומר 34.84 שקל ללא תוספת משמרות.

<שי שער: מה שאומר שבממוצע זה למעלה מ- 42 לשעה.

<שי שער: זה מה שהצענו למדריכים עם וותק כמו של אלברט.

אלי אלאלוף: 42 שקל.

<שי שער: 42 בממוצע כולל משמרות.

יגאל גואטה: בלי משמרות.

יגאל גואטה: משמרות זה - - -

<שי שער: משמרת רגילה זה 34.84.

אלי אלאלוף: ואתה היו ם ב- 29 - - -

<אלברט סופר: זה לא הסיפור שלי.

<אלברט סופר: זה לא העניין שלי - - -

אלי אלאלוף: לא.

אלי אלאלוף: לא.

אלי אלאלוף: אלברט אתה לא באת לפתור את כל בעיות העולם.

אלי אלאלוף: אני רוצה לפתור את הבעיה שלך, כן.

אלי אלאלוף: אנחנו באנו לדבר על השכר שלך.

אלי אלאלוף: אתה רוצה שכולנו נטבע, יש לנו צרות מפה עד להודעה חדשה.

אלי אלאלוף: לא כרגע.

אלי אלאלוף: יש הצעה, אני רוצה להבין, ההצעה היא לאלה שמקבלים שכר של 29 וזה יקפוץ ל-34?

<שי שער: כן.

<שי שער: גם כאלה - - -

אלי אלאלוף: יש עוד אנשים שרוצים להתייחס?

<אלברט סופר: סליחה, אני רוצה לומר רק מילה אחת.

<אלברט סופר: העלו פה את עניין פיצול המשמרות, הם זורקים את זה ככה על השולחן, אבל צריך להבין מה המשמעות של זה עבורנו המדריכים.

<אלברט סופר: פיצול משמרות אומר שלא תהיינה יותר משמרות ארוכות.

<אלברט סופר: זאת אומרת, לא נעשה יותר לינה במעון, במסגרת או בהוסטל.

<אלברט סופר: זאת אומרת, כל הדרישות שלנו שמבוססות על מבנה העבודה הנוכחי לא מתאימות למבנה דרישות העבודה שהם רוצים לשנות.

<אלברט סופר: זאת אומרת, אנחנו נצטרך לבוא הרבה יותר פעמים בשבוע למעון ולמסגרות, לעשות יותר משמרות וגם לילה, חלקנו לא עושים משמרות לילה, בעירות.

<אלברט סופר: זאת אומרת, אנחנו נצטרך לוותר על מקומות עבודה נוספים שעוזרים לנו להחזיק את עצמנו מעל המים.

<אלברט סופר: זאת אומרת, כל עניין פיצול המשמרות הוא מאוד מאוד קריטי, אנחנו אמרנו את זה בתחילת המשא ומתן.

<אלברט סופר: אם הדבר הזה יהיה על השולחן כל משא ומתן לא יהיה תקף.

<אלברט סופר: אנחנו לא נוכל לחתום על שום הסכם.

אלי אלאלוף: ברור לך שלא יכול להיות שתקבלו תשובה רק לדרישות שלכם.

אלי אלאלוף: תתחשבו גם בצרכים של המעסיק.

<אלברט סופר: חשוב שיהיה ברור לאנשים שאנחנו לא יכולים לחתום על דבר כזה עם תנאים כאלה.

אלי אלאלוף: עוד חברים, בבקשה.

<מרטין וילר: שלום, אני מרטין מ"כוח לעובדים".

<מרטין וילר: אני נמצא במשא ומתן יחד עם וועד העובדים של שתי העמותות, ב"ענב" ו"אותות".

<מרטין וילר: אני אגיד שני דברים בקצרה.

<מרטין וילר: קודם כל, מבחינת הנתונים שהמוצגים פה על ידי מנהלי העמותות, על מה הוצע, על האחוזים שהוצעו, אני אגיד את זה בעדינות, זה לא נכון, זה אחוזים לא נכונים.

<מרטין וילר: תמר דיברה על 20% תוספות שכר למדריכים.

<מרטין וילר: אם נפשט את זה, 3 שקלים תוספת, לחצי השנה השנייה של השנה הראשונה, זה 10% תוספת.

<מרטין וילר: 32 שקל, זה עלייה בשכר של 4 שקלים, זה 14% אחוזים.

<מרטין וילר: מאוד קל להגיד כל מיני מספרים מבלי שאתם בדקתם את הדברים לאשורם.

<מרטין וילר: נזרקות פה כל מיני אמירות לחלל האוויר שהן פשוט, ברמה הכי בסיסית, לא נכונות.

<מרטין וילר: אני מציע שלא נקבל החלטות על סמך ההצהרות האלה כי כאמור הן פשוט לא מבוססות.

<מרטין וילר: לגופו של עניין, העובדים פה מאוד רוצים להתקדם במשא ומתן.

<מרטין וילר: 10 חודשים הם נמצאים, באמת במערך אינטנסיבי של פגישות - - -

אלי אלאלוף: לעניות דעתך, כמה זמן צריך כדי לסיים?

<מרטין וילר: אני כבר, אם יותר לי להשלים אני אוכל להשלים את המהלך שאני רוצה.

<מרטין וילר: 10 חודשים של משא ומתן אינטנסיבי מפברואר האחרון.

<מרטין וילר: מבחינתם, אם אנחנו נתכנס לשום מקום, לשום שכר ראוי - - -

אלי אלאלוף: מי שמנהל פה את הישיבה פה זה אני בינתיים, אדוני.

אלי אלאלוף: נתתי לך את רשות הדיבור, עכשיו תן לי גם לקבל תשובות ענייניות.

<מרטין וילר: אני רוצה לענות לך.

אלי אלאלוף: כדי שלא נשת

אלי אלאלוף: מש בכל מיני מושגים לא נעימים כלפיך.

אלי אלאלוף: כמה זמן לדעתך צריך כדי להגיע להסכם.

<מרטין וילר: המחלוקת העיקרית כרגע היא בשכר המדריכים בשתי העמותות.

<מרטין וילר: זה הסקטור המרכזי הגדול והוא גם עולה הכי הרבה כסף לעמותות.

<מרטין וילר: נשים את זה על השולחן, ברגע שתהייה התכנסות שם, מן הסתם אפשר להרגיש שאנחנו מתקדמים במשא ומתן ושלא מופרחות אמירות חסרות בסיס.

אלי אלאלוף: לדעתך כמה זמן צריך להתקדם במשא ומתן של המדריכים?

<מרטין וילר: אני לא נביא, אני לא יודע.

אלי אלאלוף: אין לך מושג, או.

אלי אלאלוף: קיי.

אלי אלאלוף: מה עוד?

<חזי הינדבי: אם יורשה לי להעיר משהו לסבר לנו את האוזן.

<חזי הינדבי: שמי חזי ואני מדריך במצפה ים.

אלי אלאלוף: חזי מה?

<חזי הינדבי: חזי הינדבי, אני מדריך במצפה ים כשלוש שנים.

<חזי הינדבי: אני חייב להגיד שאני מדריך הכי וותיק, אין אצלנו מדריכים שהם 11 שנה.

<חזי הינדבי: אני בפער על כולם, רוב המדריכים אצלנו בשנה הראשונה, כך שהשכר שלהם עומד על 29 שקל.

<חזי הינדבי: אני רק אעלה אנקדוטה קטנה לתרום לדיון.

<חזי הינדבי: נער יצא עכשיו אצלנו לעבוד, סוף תהליך במעון אחרי שנתיים.

<חזי הינדבי: הנער הזה בתחילת הדרך שלו ניסה לדקור כמה מדריכים, זה חלק מהעבודה שלנו, זה מה שאנחנו עושים.

<חזי הינדבי: הנער הזה היום ב"ארט-קפה" יוצא לעבוד ומרוויח יותר מהמדריך שלו שהוא ניסה לדקור אותו.

<חזי הינדבי: אצלנו היה אירוע של מרד של כמעט קבוצת בסגירה.

<חזי הינדבי: שישה נערים מסתובבים מסוממים 24 שעות ברחובות, פרצו את המעון, יצאו - - - <קריאה:> מאוד מסוכן.

<חזי הינדבי: היה יכול להיגמר אחרת, זה היה יכול להיגמר ברצח, בעיתונים, במשהו כזה ואז כולנו פה היינו מדברים אחרת.

<חזי הינדבי: אנחנו מדריכים שאנחנו מחזיקים אותם, אנחנו מאכילים, אנחנו אוהבים את העבודה שלנו, אנחנו מגויסים לנערים ואנחנו עושים עבודה.

<חזי הינדבי: אבל, בשכר של 31 שקל מי שאין לו עוד דרייב פנימי מאוד מאוד עמוק לא יכול להחזיק בעבודה הזאת.

<חזי הינדבי: דה-פקטו, עזבו אצלנו במעון בשנתיים האחרונות בסביבות ה-20 מדריכים.

<חזי הינדבי: המדריך הכי וותיק באחת הקבוצות - - -

אלי אלאלוף: מתוך כמה?

<חזי הינדבי: מתוך 25 מדריכים שנמצאים במעון.

<חזי הינדבי: היום אצלנו באחת הקבוצות, זה נוער קצה.

<חזי הינדבי: חבר'ה, זה נוער עברייני שבא מהכלא, אנחנו מתמודדים עם דברים לא פשוטים.

<חזי הינדבי: המדריך הכי וותיק נמצא 4 חודשים, 4 חודשים במעון.

<חזי הינדבי: מדריך שנמצא 4 חודשים במעון לא יודע לעשות יותר מדי עבודה.

<חזי הינדבי: אנחנו לא עושים עבודה עם הנערים.

<חזי הינדבי: תסכלו על לוחות האירועים, תסכלו מה קורה בזמן האחרון, תראו כמה אנחנו מצליחים להחזיק נערים, כמה אנחנו מצליחים להחזיק מדריכים שיישארו.

<חזי הינדבי: אנחנו לא מצליחים להחזיק ולעשות את עבודתנו.

<חזי הינדבי: אני לא בא בטענות אליהם, זה מה שיש, זה מה שמשחקים, זה מה שהכול.

<חזי הינדבי: זה המצב, זה הנוער שבמדינה ואיתו אנחנו עובדים .

<חזי הינדבי: אתם רואים אותנו, אנחנו רוצים לעבוד, אנחנו פה, אבל בשכר של 31 שקל, לא משנה לי כמה אחוזים זה יהיה.

<חזי הינדבי: אני סטודנט ואני מחזיק שכר דירה ומחזיק את עצמי ומחזיק ומחזיק ואני גם מחזיק את המינוס.

<חזי הינדבי: ב-31 שקל לכאן או לכאן, שיהיה אחוז לפה ואחוז לשם, לא משנה לי האחוזים.

<חזי הינדבי: עם 31 שקל, כך אנחנו לא יכולים להחזיק.

<חזי הינדבי: כך אנחנו הגענו למצב שאנחנו, אפשר לשאול את שי, שכמעט סגרנו את קבוצת המגן.

<חזי הינדבי: יש שני מגנים במדינת ישראל, אחד - - -

אלי אלאלוף: סליחה, אין איזה תעריף מיוחד במקומות שיש רמת סיכון גבוהה יותר?

<שי שער: כל המדריכים, אני חייב להגיד כמה דברים.

<שי שער: ברשותך אדוני, אני אתייחס לדברים שמרטין אמר קודם.

אלי אלאלוף: למה אתם לא עונים לי, עד כדי כך אני לא משכנע?

אלי אלאלוף: אני שואל את משרד הרווחה, האם יש - - -

<טלי יוגב: לא.

אלי אלאלוף: אין.

<טלי יוגב: אין, זה תעריף - - - <קריאה:> אבל התעריף לוקח בחשבון ולכן התעריף הוא יחסי - - -

אלי אלאלוף: אני יודע, אני מכיר את הזה.

אלי אלאלוף: המצב בוודאי לך ידוע יותר ממני, אני במרכאות תייר, אבל אני יודע את המצב הקשה שם.

אלי אלאלוף: אתם יודעים טוב ממני שהוא קצת יותר קשה מכל - - -

<טלי יוגב: אני רוצה להגיד משהו, לפני שלוש שנים עשינו תיקונים מאוד מאוד משמעותיים בתעריף שדיבר על תוספת כוח אדם בקבוצות.

<טלי יוגב: מדובר על זה שמדריכים לא עובדים יותר לבד במשמרות ושבקבוצות הנעולות צריכים לעבוד שלושה אנשי צוות.

<טלי יוגב: זה חלק מהביטוי ל- - -

<חנן פריצקי: התוספת שהייתה לפני שלוש הייתה לא רק על שכר עובדים.

<חנן פריצקי: הייתה שם באמת רביזיה מוחלטת בכל המודלים.

<חנן פריצקי: הייתה תוספת של למעלה מה-35% לכל רשות חסות הנוער.

<חנן פריצקי: דווקא בגלל שדרוג מודלים, זה היה בדיוק לתת מענה.

אילן גילאון: אני חושב שהדיון מצטיין, אני מודה שכל הדיבורים כאן לא הועילו להבנתי שום דבר.

אילן גילאון: כאילו, כאילו לא הייתה השיחה הזאת.

אילן גילאון: לא הבנתי כלום.

אילן גילאון: אתה יודע כבר הכול.

אילן גילאון: לא.

אילן גילאון: אני לא הבנתי כלום.

אילן גילאון: להפך.

אלי אלאלוף: אני הבנתי, אני הבנתי הרבה דברים נוספים.

אילן גילאון: רבותיי, איפה המחלוקת, בסדר אבל הוא לא מגדיר אותה.

אלי אלאלוף: על התוספת האפשרית, כדאי לדעת.

אלי אלאלוף: בבקשה חבר הכנסת.

יגאל גואטה: ברשות היושב ראש, אני חושב שבאמת שבדיון מאוד רציני, הרי פה זה מעבר למספרים, כאן מדובר על דיני נפשות.

יגאל גואטה: אם אנחנו שומעים שחניך אחרי תקופה שטיפלו בו, מה שהוא מנסה לעשות בסופו של יום, הוא מנסה לדקור את המדריכים שלו, אז בוודאי שמשהו לקוי פה.

יגאל גואטה: אני מבין שהדיון כרגע הוא לא על ההתנהלות, אבל צריך לתת את הדעת גם על זה.

יגאל גואטה: אם כן מדברים על מספרים אחרי שהברכיים רועדות ממה שמתעסקים פה, דיני נפשות, למה אתם לא מביאים נייר עמדה שיהיה מונח פה לפנינו, של כמה מדריך קיבל עד עכשיו וכמה הוא יקבל בעתיד ומה ההפרש באחוזים ומה ההפרש בשקלים – זה כל כך פשוט.

יגאל גואטה: מה הם דורשים, מה אתם נותנים – למה זה צריך להיות מספרים בעל פה שנזרקים באוויר?

יגאל גואטה: סליחה שאני אומר, והזמן של כולם נגזל פה ולא מגיעים לשום דבר.

יגאל גואטה: אני חושב שזה דבר בסיסי, תביאו נייר מודפס, מה הם קיבלו, מה הם אמורים לקבל, על מה יש חילוקי דעות.

יגאל גואטה: למה צריך פה לנחש כל הזמן?

יגאל גואטה: מעבר לזה, מה שאמר פה הבחור הם דברים חמורים ביותר.

יגאל גואטה: אדוני היושב ראש, דבר אחד ברור, לפי מה שהוא אומר, אני לא יודע, אני רק לומד את הנושא הזה ואני לא מנסה להצטייר כמישהו שמבין, אבל זה ברור שמדריך הכי וותיק הוא ארבעה חודשים אז משהו לקוי פה.

יגאל גואטה: אני לא יודע אם זה רק השכר, כנראה שהעבודה שם היא גם מקשה מאוד, אבל ברור שמשהו פה לקוי מאוד.

יגאל גואטה: תודה.

אלי אלאלוף: בהתאם לבקשה של חבר הכנסת יגאל גואטה, נוכל לקבל מסמך מכם, ישנו המסמך?

<שי שער: אפשרי.

<שי שער: אפשר יהיה להעביר מסמך לוועדה עם ההצעה שלנו.

<שי שער: בהחלט.

יגאל גואטה: בבקשה, שיהיה באמת מפורט.

אילן גילאון: ושתגידו איפה אתם תקועים.

אילן גילאון: למה אתם לא מדברים כאן, תגידו איפה אתם תקועים.

<אלברט סופר: אנחנו תקועים במקום שבו הפערים עדיין, לצערי, הם באמת גדולים.

<אלברט סופר: ברשותך, שאלתם עד מתי וכמה זמן צריך כדי להגיע להסכמות.

<אלברט סופר: אני אומר שזה באמת לא שאלה של זמן.

<אלברט סופר: מבחינתנו זה יכול להיות אתמול או מחר או מחרתיים.

<אלברט סופר: מה שקורה בפועל, בשבוע הקרוב, זה סדרה של השבתות שהולכות להיות בעמותת אותות והעיצומים בעמותת עינב נמשכים.

<אלברט סופר: זה אומר, יש יותר מ-500 עובדים שלא מרוצים מהצעות האלה.

<אלברט סופר: כשאנחנו מביאים להם את ההצעות, כי לא אנחנו מחליטים, בסופו של דבר זה עורך דין בשטח שמביא להם את ההצעות.

<אלברט סופר: אומרים שאלו הצעות מזלזלות, לא מספקות ולכן המאבק יימשך עד שנמצא את המקום הנכון שלנו בתוך העבודה שלנו עם שכר מכבד ומתגמל כראוי.

אלי אלאלוף: טוב.

אלי אלאלוף: אתם יודעים חברי הכנסת, לפחות החדשים, אחד הדברים שלא מתקיים זה, כשיש סכסוכי עבודה בין עובד למעסיק שאינם המדינה המשרד לא מתערב, רק שתבינו את זה.

אלי אלאלוף: כרגע זה כאילו סכסוך בין העובדים לעמותות.

אלי אלאלוף: גם הפתרונות התקציביים שנמצאו אינם דרך המשרד.

אלי אלאלוף: רק שתבינו, אנחנו נמצאים בסיטואציה שאנחנו חיפשנו פתרון מאוד ספציפי לשתי העמותות האלה, הייתי אומר שזה לא פתרון ממלכתי.

אלי אלאלוף: עשינו את זה כדי לעזור להם מפני שאנחנו באמת מסכימים עם ההערות הקשות שלהם שהמצב קשה, השכר אינו מספיק, לא מספיק מעודכן בזמן, ההתמודדויות שלהם מעסיקות אותם כל הזמן.

אלי אלאלוף: אם שמעת ברמז, חלק מהם נאלצים לעשות עבודה נוספת כדי להתפרנס.

אלי אלאלוף: לכל הדברים האלה ביקשנו למצוא את הדרך בין העמותות, זו תוספת לא קטנה של 6.5 מיליון שקל, אני חייב להגיד שהשגתם הרבה במהלך הזה.

אלי אלאלוף: לא מוצאים את זה בכל מקום.

אלי אלאלוף: הוועדה התערבה בדבר שהוא לא בסמכותה.

אלי אלאלוף: היא לא יכולה עכשיו לבוא להכתיב למשרד האוצר ולהכתיב למשרד הרווחה: 'תוסיפו להם אחוזים'.

אלי אלאלוף: עשינו עבודה, אני אומר שבחלקה היא מאוד בזכותי ואני לא אגלה אותה פה, זה לא תפקידי ולא חייבת להיות כדי שהתוספת התקציבית תבוא ותבוא.

אלי אלאלוף: אני אומר לכם, זה לא מוטל בספק, זה לא נתקע באמצע הדרך של מישהו.

אלי אלאלוף: לכן אני חושב שאין בררה אלא להמשיך במשא ומתן ביניכם, אבל תחשבו שיש עוד תוספת תקציבית אפשרית.

אלי אלאלוף: אני אומר לכם, אני לא אוהב את המילה, תהיו יצירתיים, תמצאו אתם בעצמכם.

אלי אלאלוף: תגיעו לאיזה מקום שאנחנו יכולים לקיים דיון.

אלי אלאלוף: לכן שאלתי כמה זמן.

אלי אלאלוף: אתם רוצים שאנחנו נשב בצד ונסתכל על המצב החמור והנוראי שאתם חיים איתו, זה לא מה שהייתי רוצה שאנחנו חברי הכנסת נעשה.

אלי אלאלוף: אני מבקש מכם לקחת עוד סיבוב של משא ומתן תוך שבועיים.

אלי אלאלוף: תעבירו אלינו מראש את כל המסמכים שנוכל לדון בעצמנו ולהכין את עצמנו למצב.

אלי אלאלוף: אני מבקש, בבקשה של סתם חבר, אל תחמירו את הסנקציות, מי שסובל הם אותם ילדים שאתה כל כך אוהב, למרות כל הצרות שעושים לך.

אלי אלאלוף: אני מציע, קחו לעצמכם שבועיים.

אלי אלאלוף: אנחנו תוך שבועיים נקיים דיון חוזר בהשתתפות

אלי אלאלוף: כם - - -

אילן גילאון: תעבירו אלינו את הסנקציות על הילדים ואל תחמירו את הסנקציות על העובדים והכול יהיה בסדר.

אילן גילאון: חברים, רק תגיעו להבנות.

אילן גילאון: הסימן שלנו שלא הגעתם להבנות זה - - -

אלי אלאלוף: זו תוספת של 6.5 מיליון שקל, זה הישג לא קטן.

אלי אלאלוף: אני חוזר ואומר, אני לא רוצה לדון בהשבתה, זה עניינכם.

יגאל גואטה: הנה הוא אומר לך שמחר הוא הולך להשבתה.

אלי אלאלוף: אני לא מתערב.

אלי אלאלוף: <קריאה:> השבתה יומיומית של שני הוסטלים כל יום.

אלי אלאלוף: <קריאה:> עם כל הכבוד מי שאשם בהשבתה הזאת זה לא אנחנו, אנחנו העובדים.

אלי אלאלוף: אני, בשם חבריי בוועדה ובשמי כיושב ראש הוועדה, אני מבקש לדחות את ההשבתה לפחות לשבועיים הקרובים.

אלי אלאלוף: תעשו עוד סיבובים יום ולילה.

אלי אלאלוף: תבואו עם מספרים אפשריים וסופיים, אבל שזה סופי.

אלי אלאלוף: תעבירו את החומר שלכם לפחות יומיים לפני שנתכנס, אני מבקש.

אלי אלאלוף: תקבלו את המועד המדויק של הפגישה הבאה עוד היום.

אלי אלאלוף: אני רוצה להודות לכם, הישיבה נעולה.